
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL STUDENTŲ PILIETINIŲ, MOKSLINIŲ, VERSLUMO, KŪRYBINIŲ IR SPORTINIŲ PROJEKTŲ LĖŠŲ SKYRIMO, PANAUDOJIMO IR ATSISKAITYMO UŽ PANAUDOTAS LĖŠAS TVARKOS APRAŠO PATVIRTINIMO

2021 m. sausio 26 d. Nr. V-125
Vilnius


Vadovaudamasi Lietuvos Respublikos švietimo įstatymo 67 straipsnio 12 dalimi, Lietuvos Respublikos mokslo ir studijų įstatymo 19 straipsnio 2 dalimi, 63 straipsnio 9 dalimi, Valstybinio studijų fondo nuostatų, patvirtintų Lietuvos Respublikos Vyriausybės 1993 m. liepos 21 d. nutarimu Nr. 540 „Dėl Valstybinio studijų fondo nuostatų patvirtinimo“, 7.11 papunkčiu, įgyvendindama Lietuvos Respublikos švietimo, mokslo ir sporto ministerijos 2022–2024 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2022 m. kovo 9 d. įsakymu Nr. V-374 „Dėl Lietuvos Respublikos švietimo, mokslo ir sporto ministerijos 2022–2024 metų strateginio veiklos plano patvirtinimo“, programos „Švietimo programa“ (kodas 12-003) priemonę „Skatinti studentų pilietinės, mokslinės, verslumo, kūrybinės ir sportinės veiklos iniciatyvas“ (kodas 12-003-03-04-12 (TP))“ ir siekdama skatinti studentų pilietinių, mokslinių, verslumo, kūrybinių ir sportinių projektų veiklas,
t v i r t i n u  Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašą (pridedama).“



Švietimo, mokslo ir sporto ministrė			Jurgita Šiugždinienė



PATVIRTINTA 
Lietuvos Respublikos švietimo, mokslo ir 
sporto ministro 
2021 m. sausio 26 d. įsakymu Nr. V-125 
(Lietuvos Respublikos švietimo, mokslo ir 
sporto ministro
2022 m. gruodžio 21 d. įsakymo Nr. V-1994
redakcija)





 SKYRIUS


. Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašas (toliau – Aprašas) nustato:
. Studentų pilietinių, mokslinių, verslumo, kūrybinių ir sportinių projektų (toliau – projektas) atrankos konkurso (toliau – konkursas) skelbimo tvarką;
. reikalavimus projektams, pareiškėjams ir partneriams;
. paraiškų rengimo reikalavimus, jų pateikimo ir tinkamumo vertinimo tvarką;
. projektų išlaidų tinkamumo vertinimą; 
. paraiškų vertinimo ir konkursinės eilės sudarymo tvarką;
. lėšų skyrimo, projektų finansavimo sutarčių sudarymo ir keitimo tvarką;
. projektų įgyvendinimo priežiūrą ir atsiskaitymą, projektų rezultatų viešinimo tvarką.
. Projektų finansavimo tikslas – skatinti studentų pilietines, mokslines, verslumo, kūrybines ir sporto iniciatyvas, bendradarbiavimą ir ugdyti studentų kompetencijas.
. Paraišką dalyvauti konkurse (toliau – paraiška) gali pateikti Lietuvos aukštoji mokykla, Lietuvos aukštųjų mokyklų studentų atstovybių sąjunga (sąjungos), Lietuvos aukštosios mokyklos studentų atstovybė (toliau – pareiškėjas). Prie projekto įgyvendinimo gali prisidėti Lietuvos mokslo ir studijų institucija, asociacija, verslo institucija, Lietuvos aukštųjų mokyklų studentų atstovybių sąjunga (sąjungos), Lietuvos aukštosios mokyklos studentų atstovybė ar kitas partneris, turintis juridinio asmens statusą (toliau – partneris). Pareiškėjas, su kuriuo Valstybinis studijų fondas (toliau – Fondas) sudaro projekto finansavimo sutartį, yra vykdytojas (toliau – vykdytojas).
. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos mokslo ir studijų įstatyme bei kituose Lietuvos Respublikos įstatymuose vartojamas sąvokas.
. Projektai įgyvendinami tik Lietuvos Respublikos teritorijoje. Projektų įgyvendinimas baigiamas ne vėliau kaip iki einamųjų metų gruodžio 1 dienos. 
. Tas pats pareiškėjas gali pateikti ne daugiau kaip vieną paraišką kiekvienai iš Aprašo 11.1–11.5 papunkčiuose nurodytų studentų iniciatyvų įgyvendinti ir vieną paraišką pagal Lietuvos Respublikos švietimo, mokslo ir sporto ministerijos (toliau – Ministerija) einamiesiems metams nustatytas mokslo ir studijų sistemai aktualias prioritetines temas (toliau – prioritetinės temos). 
. Ministerija planuoja ir skiria lėšas Fondui projektams finansuoti. Lėšų projektams įgyvendinti skyrimą, projektų priežiūrą ir atsiskaitymą už skirtas lėšas administruoja Fondas. 
. Konkursas laikomas įvykusiu, kai sudaroma bent viena projekto finansavimo sutartis. 

. Ministerija kasmet, ne vėliau kaip iki gruodžio 31 d., nustato kitų einamųjų metų prioritetines temas ir raštu apie jas informuoja Fondą. 
. Informacija apie konkursą kasmet, ne vėliau kaip iki einamųjų metų sausio 5 d., skelbiama Fondo interneto svetainėje www.vsf.lrv.lt. Skelbime nurodoma:
. ne trumpesnis kaip 15 darbo dienų paraiškų priėmimo terminas; 
. informacija, kokiu būdu paraiškos priimamos, paraiškų priėmimo laikas ir vieta; 
. už paraiškų priėmimą atsakingas Fondo darbuotojas, jo kontaktiniai duomenys; 
. konkursui vykdyti einamiesiems metams numatyta lėšų suma;
. prioritetinės temos;
. kita su paraiškų rengimu ir teikimu susijusi informacija. 

. Projekto veiklos turi būti skirtos vienai iš prioritetinių temų arba bent vienai iš šių studentų iniciatyvų įgyvendinti: 
. studentų pilietinė, bendradarbiavimo skatinimo ar su konkrečių studijų ypatumais susijusi iniciatyva;
. studentų mokslinės veiklos iniciatyva;
. studentų kūrybinės veiklos iniciatyva;
. studentų verslumo skatinimo veiklos iniciatyva;
. studentų sportinės veiklos iniciatyva.
. Projekto veiklų dalyviai turi būti studentai. Projekto veiklų metu turi būti ugdomos studentų kompetencijos. 
. Pareiškėjas gali įgyvendinti projektą savarankiškai arba su partneriu (partneriais). 
. Jeigu pareiškėjas yra Lietuvos aukštoji mokykla, pareiškėjas privalo turėti partnerį – Lietuvos aukštųjų mokyklų studentų atstovybių sąjungą (sąjungas) ir (arba) Lietuvos aukštosios mokyklos studentų atstovybę. Jei projektas skirtas studentų mokslinės veiklos iniciatyvai įgyvendinti ir jo pareiškėjas nėra Lietuvos aukštoji mokykla, pareiškėjas privalo turėti partnerį – Lietuvos mokslo ir studijų instituciją.
. Projekto įgyvendinimo forma turi būti tyrimas, vienkartinis renginys ar susijusių renginių ciklas (mugė, paroda, varžybos, sporto ar meninis renginys, konferencija, seminaras, stovykla, konkursas ar kita, į studentų kompetencijų ugdymą orientuota, veikla).
. Pareiškėjas ir partneris (partneriai) turi atitikti šiuos reikalavimus:
. nėra bankrutuojantys, likviduojami arba reorganizuojami, neturi įsiskolinimų, jiems nėra pradėtas ikiteisminis tyrimas, jų veikla nėra sustabdyta ar apribota;
. pagal anksčiau su Fondu sudarytas sutartis yra atsiskaitęs už gautas lėšas projektams finansuoti ir (arba) grąžinęs Fondui lėšas, kurios pripažintos netinkamomis finansuoti. 

. Paraiška turi būti pateikta Fondui elektroninėmis priemonėmis: elektroniniu paštu projektai@vsf.lt arba naudojantis Nacionaline elektroninių siuntų pristatymo, naudojant pašto tinklą, informacine sistema. Paraiškos turi būti pasirašytos kvalifikuotu elektroniniu parašu. 
. Paraiška turi būti pateikta iki konkurso skelbime nurodyto paraiškų pateikimo termino pabaigos. Paraiškos, pateiktos praleidus nustatytą terminą, neregistruojamos ir nevertinamos. Klausimus dėl paraiškų rengimo ir pateikimo reikalavimų el. paštu projektai@vsf.lt pareiškėjai Fondui gali pateikti likus ne mažiau kaip 2 darbo dienoms iki paraiškų teikimo termino pabaigos. 
. Pareiškėjas Fondui pateikia:
. paraišką pagal Aprašo 1 priede nurodytą formą ir projekto biudžetą pagal Aprašo 2 priede nurodytą formą; 
. visus toliau nurodytus dokumentus (toliau – paraiškos priedai): 
. bendradarbiavimo sutarčių ar kitų dokumentų, patvirtinančių bendradarbiavimą su projekto partneriais dėl projekto veiklų vykdymo, kopijas;
. įgaliojimo pasirašyti paraišką (jei paraišką pasirašo ne organizacijos vadovas) kopiją;
. planuojamų įsigyti projektui vykdyti būtinų prekių ar paslaugų vidutinę rinkos kainą pagrindžiančius dokumentus. Kaina pagrindžiama vienu iš toliau nurodytų būdų: 
. bent trijų tiekėjų komerciniais pasiūlymais šioms prekėms ar paslaugoms įsigyti arba bent trijų tiekėjų interneto svetainių ekrano nuotraukomis, kuriose nurodyta šių prekių ar paslaugų kaina. Vidutine rinkos kaina laikomas tiekėjų siūlomų kainų vidurkis;
. pareiškėjo anksčiau pasirašytomis pirkimo sutartimis;
. vieno tiekėjo pasiūlymu, jeigu rinkoje yra tik vienas tiekėjas, galintis tiekti nurodytas prekes ar suteikti paslaugas. Šiuo atveju pareiškėjas papildomai pateikia šių aplinkybių pagrindimą;
. pareiškėjo ir partnerio deklaraciją (pagal Aprašo 3 priedą);
. projekto aprašymo santrauką (pagal Aprašo 4 priedą).
. Fondas atlieka paraiškų administracinės atitikties vertinimą per 10 darbo dienų nuo paraiškų teikimo termino pabaigos. Vertinimo rezultatams fiksuoti užpildoma paraiškos administracinės atitikties vertinimo forma (pagal Aprašo 5 priedą).
. Paraiška atmetama ir apie tai elektroniniu paštu per 3 darbo dienas informuojamas pareiškėjas, jeigu:
. visas ar dalį projekto veiklų numatoma įgyvendinti ne Lietuvos Respublikos teritorijoje;
. visas ar dalį projekto veiklų numatoma įgyvendinti ilgiau nei iki einamųjų metų gruodžio 1 dienos;
. prašomų finansuoti išlaidų suma yra mažesnė nei 5 tūkst. eurų arba didesnė nei 20 tūkst. eurų;
. pareiškėjas ir (arba) partneris neatitinka bent vienos iš Aprašo 16 punkte nurodytų sąlygų;
. pareiškėjas yra Lietuvos aukštoji mokykla ir neturi partnerio arba partneris nėra Lietuvos aukštųjų mokyklų studentų atstovybių sąjunga (sąjungos) ir (arba) Lietuvos aukštosios mokyklos studentų atstovybė;
. projektas skirtas studentų mokslinės veiklos iniciatyvai įgyvendinti, jo pareiškėjas nėra Lietuvos aukštoji mokykla ir pareiškėjas neturi partnerio – Lietuvos mokslo ir studijų institucijos;
. pareiškėjo projektui (projektams) praėjusiais kalendoriais metais skirtas finansavimas, tačiau pareiškėjas projekto neįgyvendino. 
. Pareiškėjui leidžiama per 3 darbo dienas nuo pranešimo elektroniniu paštu išsiuntimo dienos patikslinti pateiktą paraišką, jeigu: 
. paraiška pateikta nesilaikant Aprašo 17 punkte nustatytos tvarkos;
. kartu su paraiška nepateikti Aprašo 19.2.1, 19.2.2, 19.2.4 ir 19.2.5 papunkčiuose nurodyti dokumentai arba neužpildyta dalis paraiškos laukų.
. Pareiškėjui neištaisius paraiškos trūkumų per Aprašo 22 punkto pirmojoje pastraipoje nustatytą terminą, jo paraiška atmetama ir apie tai elektroniniu paštu per 1 darbo dieną nuo termino paraiškos trūkumams ištaisyti pabaigos informuojamas pareiškėjas.
. Paraiškos, neturinčios trūkumų, taip pat paraiškos, kurių trūkumai ištaisyti Aprašo 22 punkte nustatyta tvarka, toliau vertinamos Aprašo V skyriuje nustatyta tvarka. 

. Paraiškų kokybinį vertinimą atlieka Lietuvos Respublikos švietimo, mokslo ir sporto ministro įsakymu sudaryta komisija (toliau – komisija). Komisija sudaroma iš 7 narių. Į komisijos sudėtį du narius deleguoja Ministerija, vieną narį – Fondas, vieną narį – Nacionalinė švietimo agentūra, vieną narį – Lietuvos jaunimo organizacijų taryba, vieną narį – Lietuvos jaunųjų mokslininkų sąjunga, vieną narį – Lietuvos mokinių neformaliojo švietimo centras. Komisijos nariu negali būti deleguojamas Fondo direktorius. Komisijos pirmininku ir jo pavaduotoju negali būti skiriamas Fondo deleguotas asmuo.
. Komisijai vadovauja komisijos pirmininkas. Komisijos pirmininko nesant, jo funkcijas atlieka komisijos pirmininko pavaduotojas. Komisijos darbą organizuoja komisijos sekretorius. Komisijos sekretorių skiria Fondas. Komisijos sekretorius nėra komisijos narys ir paraiškų nevertina. 
. Komisijos darbo forma yra posėdžiai. Posėdžiai vyksta komisijos pirmininko nustatytu laiku ir forma. Posėdžiai gali būti organizuojami elektroninėmis, vaizdo ar garso konferencijų priemonėmis. Posėdžiai yra teisėti, kai juose dalyvauja ne mažiau kaip 5 komisijos nariai. 
. Pirmasis komisijos posėdis sušaukiamas ne vėliau kaip per 15 darbo dienų nuo paraiškų teikimo termino pabaigos. 
. Komisijos nariams apie posėdį elektroniniu paštu ne vėliau kaip prieš 3 darbo dienas iki posėdžio dienos praneša komisijos sekretorius.
. Komisijos narys, negalintis atvykti į posėdį, apie tai ne vėliau kaip prieš 2 darbo dienas iki komisijos posėdžio dienos turi elektroniniu paštu pranešti komisijos pirmininkui, išskyrus atvejus, kai to negali padaryti dėl objektyvių priežasčių. 
. Pirmojo komisijos posėdžio metu, prieš pradėdami darbą, komisijos nariai ir komisijos sekretorius privalo pasirašyti konfidencialumo pasižadėjimą (pagal Aprašo 10 priedą) ir nešališkumo deklaraciją (pagal Aprašo 9 priedą). 
. Komisijos sprendimai priimami posėdyje dalyvaujančių komisijos narių balsų dauguma. Kai komisijos narių balsai pasiskirsto po lygiai, lemiamas yra komisijos pirmininko balsas. Komisijos narys turi teisę pareikšti atskirąją nuomonę, kuri pridedama prie protokolo.
. Komisijos sprendimai įforminami protokolu, kurį pasirašo komisijos pirmininkas ir komisijos sekretorius. Komisijos posėdžius protokoluoja komisijos sekretorius.
. Protokolai parengiami ne vėliau kaip per 5 darbo dienas nuo komisijos posėdžio dienos.
. Iš komisijos narių komisijos pirmininkas pirmame posėdyje sudaro dvi grupes. Vienoje grupėje turi būti ne mažiau kaip 3 komisijos nariai, nesusiję tiesioginio pavaldumo ryšiais. Paraiškas komisijos narių grupėms paskirsto komisijos sekretorius pagal jų registracijos Fonde eilę (gavimo datą ir numerį), skiriant kiekvienai grupei vertinti kas antrą paraišką (jeigu pirmai grupei skiriama paraiška Nr. 1, tai antrai grupei skiriama paraiška Nr. 2, tada pirmai grupei – paraiška Nr. 3 ir t. t.). 
. Komisijos nariai paraiškas vertina, užpildydami paraiškos kokybinio vertinimo formą (pagal Aprašo 6 priedą), vadovaudamiesi joje nurodytais vertinimo kriterijais. Komisijos narių užpildytos formos saugomos kartu su posėdžio protokolu. 
. Posėdyje paraišką vertinusių komisijos narių skirti balai sumuojami, išvedamas jų aritmetinis vidurkis. 
. Didžiausias galimas paraiškos įvertinimas – 45 balai. Projektas, kurio paraiška įvertinta mažiau negu 33 balais, yra nefinansuojamas. 
. Įvertinusi visas paraiškas, komisija sudaro dvi konkursines eiles:
. paraiškų, skirtų Aprašo 11.1–11.5 papunkčiuose nurodytoms studentų iniciatyvoms įgyvendinti, konkursinę eilę;
. paraiškų, skirtų prioritetinėms temoms įgyvendinti, konkursinę eilę. 
. Konkursinės eilės sudaromos per 20 darbo dienų nuo pirmojo komisijos posėdžio dienos. Paraiškos konkursinėse eilėse surašomos joms skirtų balų mažėjimo tvarka. Jei keliems projektams komisija skiria vienodus balus, visi komisijos nariai balsuoja, kuriuos projektus į konkursinę eilę įrašyti pirmumo tvarka. Sprendimas priimamas visų komisijos narių balsų dauguma.  
. Į konkursines eiles neįrašomi projektai, kurių paraiškos įvertintos mažiau negu 33 balais. 
. Konkursinėse eilėse nurodomi komisijos projektams skirti balai. 
. Sudariusi konkursines eiles, komisija per 3 darbo dienas pateikia Fondui siūlymą skirti finansavimą projektams iš eilės pagal komisijos sudarytas konkursines eiles, pradedant nuo projektų, kuriems kiekvienoje konkursinėje eilėje komisija skyrė didžiausius balus. 

. Gavęs Aprašo 43 punkte nurodytą komisijos siūlymą, Fondas per 15 darbo dienų atlieka į konkursines eiles įrašytų projektų išlaidų tinkamumo vertinimą. Vertinimo rezultatams fiksuoti užpildoma išlaidų tinkamumo vertinimo forma (pagal Aprašo 11 priedą).
. Nustačius, kad kartu su projekto paraiška nebuvo pateikti Aprašo 19.2.3 papunktyje nurodyti dokumentai arba juose nurodyta informacija netiksli, pareiškėjui leidžiama per 3 darbo dienas nuo pranešimo elektroniniu paštu išsiuntimo dienos patikslinti nurodytus dokumentus. 
. Pareiškėjui nepatikslinus dokumentų per Aprašo 45 punkte nustatytą terminą, išlaidos, kurioms pagrįsti prašyta patikslinti dokumentus, pripažįstamos netinkamomis finansuoti. 
. Tinkamos finansuoti išlaidos yra šios projekto vykdymo išlaidos: 
. trumpalaikio materialiojo turto, kanceliarinių prekių, kitų biuro prekių (projekto vykdymo priemonių) įsigijimo išlaidos;
. išlaidos prizams (ne didesnės kaip 100 eurų vertės prizai konkursų (varžybų) 1–3 vietų laimėtojams; prizais negali būti dovanų čekiai ar pinigai);
. projekto dalyvių transporto išlaidos Lietuvoje (transporto priemonių nuomos, tarpmiestinio transporto bilietų įsigijimo išlaidos, tarnybinių komandiruočių išlaidos kurui);
. leidybos (maketavimo, spausdinimo ir kt. leidybos darbų); 
. projekto viešinimo išlaidos, kurių dalis negali būti didesnė kaip 10 proc. nuo visų projekto tinkamų finansuoti išlaidų;
. išlaidos renginių moderatorių, lektorių, konsultantų, ekspertų paslaugoms apmokėti, išskyrus su darbo užmokesčiu susijusias išlaidas;
. vertimų iš ir į užsienio kalbą išlaidos (išskyrus vertimą iš ir į anglų kalbą);
. projekto dalyvių apgyvendinimo išlaidos; 
. projekto dalyvių maitinimo paslaugos. Išlaidų dalis negali būti didesnė kaip 20 proc. nuo visų projekto tinkamų finansuoti išlaidų; 
. ilgalaikio materialiojo turto (patalpų, technikos, įrangos) nuomos išlaidos;
. paslaugų ir darbų, susijusių su projekto veiklomis, įsigijimo išlaidos.
. Netinkamos finansuoti išlaidos:
. nesusijusios su projekto veiklomis ir nebūtinos projektui įgyvendinti; 
. nepagrįstos projekto eiga, darbo planu, trukme, planuojamos patirti jau po projekto įgyvendinimo pabaigos; 
. išlaidos, kurių dydis nepagrįstas, t. y. kartu su projekto paraiška nepateikti paslaugų ar prekių kainą pagrindžiantys dokumentai arba pateiktuose dokumentuose informacija buvo netiksli ir pareiškėjas dokumentų nepatikslino per Aprašo 45 punkte nustatytą terminą;
. neužregistruotos projekto vykdytojo apskaitoje bei nepagrįstos jas patvirtinančių dokumentų kopijomis, taip pat išlaidos paslaugoms ar prekėms, kurios apskaitoje nėra užpajamuotos kartu su PVM;
. projekto paraiškos rengimo išlaidos;
. už paimtas paskolas kredito įstaigoms mokamos palūkanos;
. kredito įmokos;
. baudos, finansinės nuobaudos, bylų nagrinėjimo išlaidos, išeitinės išmokos ir kompensacijos, delspinigiai;
. veiklų, vykdomų už paraiškoje nurodytų projekto vykdymo teritorijos ribų, išlaidos;
. individualių mokslo, studijų ar mokymų kursų išlaidos;
. pareiškėjui ir partneriui nuosavybės teise priklausančių patalpų nuomos išlaidos;
. materialiojo ir nematerialiojo ilgalaikio turto, kaip jis apibrėžtas Lietuvos Respublikos finansų ministro 2008 m. gegužės 8 d. įsakyme Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“, įsigijimo išlaidos;
. dengiamos iš kitų valstybės ir savivaldybių biudžetų ir fondų, Europos Sąjungos ar kitų paramos lėšų ir dubliuojančios projektui skirto finansavimo išlaidas;
. darbo užmokestis ir su juo susijusios išlaidos;
. išlaidos, viršijančios Aprašo 47.5 ir 47.9 papunkčiuose nurodytus dydžius;
. vertimų iš ir į anglų kalbą išlaidos;
. patirtos (apmokėtos) po einamųjų metų gruodžio 1 d.
. Jeigu projekto tinkamų finansuoti išlaidų suma po atlikto išlaidų tinkamumo vertinimo yra mažesnė nei 5 tūkst. eurų arba didesnė nei 20 tūkst. eurų, projektas yra nefinansuojamas.

 SKYRIUS


. Fondo direktorius konkursui organizuoti skirtas lėšas paskirsto taip:
. 50 proc. lėšų skiriama į Aprašo 39.1 papunktyje nurodytą konkursinę eilę įrašytiems projektams finansuoti;
. 50 proc. lėšų skiriama į Aprašo 39.2 papunktyje nurodytą konkursinę eilę įrašytiems projektams finansuoti.
. Per 3 darbo dienas nuo Aprašo 44 punkte nurodyto termino pabaigos Fondo direktorius, atsižvelgdamas į projektų tinkamų finansuoti išlaidų sumą ir neviršydamas Aprašo 50 punkte nustatyta tvarka paskirstytų lėšų, priima sprendimą dėl finansavimo projektams skyrimo. Finansavimas skiriamas komisijos siūlyme nustatytu eiliškumu, išskyrus Aprašo 49 punkte nurodytus projektus. Sprendime dėl finansavimo projektams skyrimo arba neskyrimo turi būti nurodytas sprendimo įsigaliojimo terminas ir jo apskundimo tvarka. Sprendimas dėl finansavimo skyrimo arba neskyrimo įsigalioja pasibaigus jo apskundimo terminui, jei Aprašo nustatyta tvarka ir terminais jis nebuvo apskųstas arba kai Aprašo nustatyta tvarka ir terminais skundas dėl sprendimo skirti finansavimą arba finansavimo neskirti yra atmetamas. Tuo atveju, jeigu skundas skirti finansavimą arba finansavimo neskirti tenkinamas, Aprašo nustatyta tvarka ir terminais sprendimas skirti finansavimą arba finansavimo neskirti gali būti pakeičiamas.
. Jei lėšų finansuoti visas projekto tinkamas finansuoti išlaidas nepakanka, projektas nefinansuojamas. 
. Jei paskyrus finansavimą lieka Aprašo 50.1 papunktyje nurodytų lėšų, jos pridedamos prie Aprašo 50.2 papunktyje nurodytų lėšų. Ši nuostata taikoma tik tada, jei pridėjus lėšas jų užtektų papildomai finansuoti į Aprašo 50.2 papunktį nurodytą konkursinę eilę įrašytus projektus. Jei į Aprašo 50.2 papunktį įrašyti projektai papildomai nebūtų finansuoti ir yra Aprašo 50.2 papunktyje nurodytų nepanaudotų lėšų, jos pridedamos prie Aprašo 50.1 papunktyje nurodytų lėšų.
. Per 3 darbo dienas nuo sprendimo skirti finansavimą projektams priėmimo Fondas elektroniniu paštu informuoja visus pareiškėjus apie priimtą sprendimą. Pranešime nurodomi pareiškėjų projektams komisijos skirti balai, projektui skirto finansavimo suma.
. Pareiškėjai, kurių projektams skirtas finansavimas, pasirašo su Fondu projekto finansavimo sutartį pagal Fondo patvirtintą formą. Sutarčių pasirašymo terminas – 15 darbo dienų. Šis terminas prasideda:
. praėjus 5 darbo dienoms nuo pareiškėjų informavimo apie priimtą sprendimą Aprašo 54 punkte nustatyta tvarka, jei dėl priimto sprendimo negauta skundų Aprašo VIII skyriuje nustatyta tvarka;
. praėjus 20 darbo dienų nuo pareiškėjų informavimo apie priimtą sprendimą Aprašo 54 punkte nustatyta tvarka, jei dėl priimto sprendimo gauta skundų Aprašo VIII skyriuje nustatyta tvarka. 
. Pareiškėjui be svarbių priežasčių nepasirašius sutarties per Aprašo 55 punkte nustatytą sutarčių pasirašymo laikotarpį, laikoma, kad pareiškėjas finansavimo atsisakė. Tokiu atveju Fondas per 3 darbo dienas elektroniniu paštu pasiūlo pasirašyti sutartį kitam iš eilės į komisijos sudarytą konkursinę eilę įrašytam pareiškėjui, išskyrus Aprašo 49 punkte nurodytus projektus, jei pakanka lėšų finansuoti visas projekto tinkamas finansuoti išlaidas. 
. Pasirašius projekto finansavimo sutartį, Fondas per 10 darbo dienų į sutartyje nurodytą pareiškėjo sąskaitą avansu perveda visas projektui finansuoti skirtas lėšas. 
. Pareiškėjas įsipareigoja turėti kredito įstaigoje atskirą sąskaitą projektui skiriamoms finansavimo lėšoms laikyti, iš kurios būtų atliekami visi mokėjimai, susiję su projekto išlaidomis, arba užtikrinti projekto buhalterinės apskaitos atskyrimą nuo bendros projekto vykdytojo buhalterinės apskaitos projekto finansavimo sutartyje nustatyta tvarka. 
. Pareiškėjas gali teikti prašymus tik dėl projekto finansavimo sutarties biudžete numatytų, bet dar nepatirtų išlaidų keitimo (nepatirtų išlaidų lėšų visos sumos ar dalies sumos perkėlimo kitoms suplanuotoms ir projekto finansavimo sutarties biudžete numatytoms išlaidoms finansuoti).
. Fondas, gavęs Aprašo 59 punkte nurodytą prašymą dėl projekto finansavimo sutarties biudžeto keitimo, ne vėliau kaip per 5 darbo dienas priima sprendimą dėl projekto finansavimo sutarties biudžeto keitimo (projekto tikslinimo) ir apie priimtą sprendimą informuoja pareiškėją. Fondui priėmus sprendimą leisti atlikti projekto finansavimo sutarties pakeitimą, Fondas ir pareiškėjas per 5 darbo dienas nuo šio sprendimo priėmimo dienos pasirašo projekto finansavimo sutarties pakeitimą. 
. Visų komisijos vertintų projektų sąrašas skelbiamas Fondo interneto svetainėje www.vsf.lrv.lt, nurodant projekto pareiškėją, projekto pavadinimą, komisijos projektui skirtus balus, pareiškėjo prašytą ir projektui skirtą finansavimą bei projekto aprašymo santrauką (pagal Aprašo 5 priedą).

 SKYRIUS


. Sprendimas skirti finansavimą projektams ar finansavimo neskirti gali būti apskųstas per 5 darbo dienas nuo pranešimo apie priimtą sprendimą pareiškėjams išsiuntimo Aprašo 54 punkte nustatyta tvarka. 
. Skundą pareiškėjas pateikia Fondui raštu.
. Jei skundo motyvai yra susiję su projektui skirto ar neskirto finansavimo suma, skundą nagrinėja Fondas. Jei skundžiamas projektui komisijos skirtas balas, Fondas skundą perduoda nagrinėti komisijai per 1 darbo dieną nuo skundo gavimo. 
. Skundą nagrinėja komisijos narių grupė, kuri projekto paraiškos nevertino. Ji gali kreiptis į paraišką vertinusią komisijos narių grupę dėl papildomų paaiškinimų apie paraiškos vertinimą pateikimo.
. Komisijos narių grupė skundą išnagrinėja per 10 darbo dienų nuo jo gavimo ir priima vieną iš toliau nurodytų sprendimų:
. skundo netenkina, projektui skirtą balą palieka nepakeistą;
. skundą tenkina, projektui skirtą balą pakeičia.
. Jei pakeitus projektui skirtą balą keičiasi projekto vieta konkursinėje eilėje, komisija atitinkamai atnaujina konkursinę eilę ir pateikia Fondui siūlymą skirti finansavimą projektams pagal atnaujintą konkursinę eilę Aprašo 43 punkte nurodytu eiliškumu. 
. Gavęs Aprašo 66.2 papunktyje nurodytą komisijos siūlymą, Fondo direktorius per 1 darbo dieną įvertina, ar pasikeitus projekto vietai konkursinėje eilėje, atsižvelgiant į Aprašo 50 punkte nustatyta tvarka paskirstytas lėšas, turi būti keičiamas sprendimas skirti finansavimą projektui ar finansavimo neskirti, ir prireikus jį pakeičia. 
. Apie sprendimą dėl skundo Fondas elektroniniu paštu informuoja skundą pateikusį pareiškėją per 15 darbo dienų nuo skundo gavimo.
. Jeigu Aprašo 68 punkte nustatyta tvarka sprendimas skirti finansavimą ar finansavimo neskirti projektui pakeičiamas ir dėl to projektas, kuriam buvo skirtas finansavimas, šio finansavimo netenka arba priimamas naujas sprendimas skirti projektui finansavimą, Fondas apie sprendimo pakeitimą elektroniniu paštu informuoja šio projekto pareiškėją per 1 darbo dieną nuo sprendimo skirti finansavimą ar finansavimo neskirti projektui pakeitimo. 

 SKYRIUS


. Pareiškėjas atsako už projektui skirtų lėšų tinkamą ir tikslinį panaudojimą bei projekto rezultatų pasiekimą. 
. Pareiškėjas, įvykdęs projektą, praėjus ne daugiau kaip 10 darbo dienų po paskutinės projekto veiklos įgyvendinimo dienos, grąžina Fondui projektui skirtas, bet nepanaudotas lėšas ir pateikia šiuos dokumentus:
. visų projektui Fondo skirtų lėšų panaudojimo ataskaitą (pagal Aprašo 7 priedą);
. projekto veiklų įgyvendinimo galutinę veiklos ataskaitą (pagal Aprašo 8 priedą), kurioje turi būti išsamiai aprašyta, kaip buvo siekiama projekto tikslų, nurodytos įvykdytos veiklos, pasiekti rezultatai, vaizdinė medžiaga ir kita informacija. Jei projektas buvo skirtas studentų mokslinės veiklos iniciatyvai įgyvendinti, tokiu atveju pareiškėjas pateikia tyrimo (mokslinės veiklos) recenziją. Recenzija turi būti parengta ir pasirašyta asmens, turinčio daktaro mokslo laipsnį.
. Fondas projekto įgyvendinimo laikotarpiu vykdo administracinę-dokumentinę vykdomų veiklų priežiūrą. Fondas kasmet patikrina ne mažiau kaip 10 proc. Fondo lėšomis įgyvendintų projektų, įvertindamas projektui įgyvendinti patirtas išlaidas patvirtinančius dokumentus, nurodytus Aprašo 72 punkte. Fondas turi teisę atlikti projekto veiklos (veiklų) įgyvendinimo priežiūrą (patikrinimą) vietoje. 
. Fondas 5 metų laikotarpiu nuo projekto vykdymo pabaigos turi teisę kreiptis į pareiškėją su prašymu pateikti projekto vykdymo išlaidų pagrindimo ir apmokėjimo įrodymo dokumentų kopijas. Pareiškėjas per 15 darbo dienų nuo Fondo prašymo gavimo privalo pateikti šių visų projekto vykdymo išlaidų pagrindimo ir apmokėjimo įrodymo dokumentų kopijas:
. kelionės dokumentus;
. sutartis su tiekėjais;
. perdavimo–priėmimo aktus;
. sąskaitas faktūras ar lygiaverčius įrodomuosius dokumentus;
. apmokėjimą įrodančius dokumentus (sąskaitos išrašai, mokėjimo nurodymai, kasos išlaidų orderiai, kvitai (čekiai) ir kiti dokumentai, kuriais įrodoma, kad pagal išlaidų pagrindimo dokumentus buvo atliktas mokėjimas).
. Nustatęs projekto finansavimo sutarties pažeidimus, Fondas privalo:
. reikalauti pašalinti pažeidimus per 5 darbo dienas nuo pareiškėjo informavimo apie šiuos pažeidimus dienos;
. jeigu pažeidimų neįmanoma ištaisyti, priimti sprendimą nutraukti projekto finansavimo sutartį ir paprašyti pareiškėjo grąžinti jam skirtas lėšas;
. organizuoti projektui skirtų lėšų tikslinio panaudojimo papildomą patikrinimą, jei ankstesnio patikrinimo metu buvo nustatyta pažeidimų ir jie nebuvo pašalinti per nustatytą terminą; 
. imtis kitų veiksmų finansavimo sutartyje ir teisės aktuose nustatyta tvarka užtikrinti tinkamą lėšų tikslinį panaudojimą.
. Pareiškėjui neįgyvendinus projekto per finansavimo sutartyje nustatytą terminą, pareiškėjas per 10 darbo dienų grąžina Fondui visą projektui skirtą lėšų sumą. 
. Pareiškėjui nepasiekus projekto paraiškoje planuotų rezultatų, pareiškėjas grąžina dalį lėšų Fondui finansavimo sutartyje nustatyta tvarka. 
. Fondui pripažinus dalį ar visas pareiškėjo patirtas išlaidas netinkamomis ar panaudotomis ne pagal paskirtį, pareiškėjas per 10 darbo dienų netinkamomis pripažintų lėšų sumą grąžina Fondui. 
. Įgyvendintų projektų metu pareiškėjo surinkti duomenys, gauti rezultatai, išvados, ataskaitos ir kita medžiaga, baigus vykdyti projektą, pateikiami Fondui, kuris disponuoja jais savo nuožiūra. 
. Įgyvendintų projektų galutinės veiklos ataskaitos (pagal Aprašo 8 priedą), projektui išmokėta lėšų suma, projekto rezultatai, informacija apie neįvykdytus projektus ir Fondui projektų vykdytojų grąžintas lėšas skelbiama Fondo interneto svetainėje www.vsf.lrv.lt. 
______________




Priedų pakeitimai:

1+priedas+-+Paraiškos+forma (nauja redakcija pagal V-1994)

2+priedas+Projekto+biudžetas (nauja redakcija pagal V-1994)

3+priedas+pareiskejo_deklaracijos_forma (nauja redakcija pagal V-1994)

4+priedas+projekto_santraukos_forma (nauja redakcija pagal V-1994)

5+priedas_administracinės+atitikties+vertinimo+forma (nauja redakcija pagal V-1994)

6+priedas+paraiskos_kokybinio_vertinimo_forma (nauja redakcija pagal V-1994)

7+priedas+projekto_lesu_panaudojimo_ataskaitos_forma (nauja redakcija pagal V-1994)

8+priedas+projekto_veiklu_ataskaitos_forma (nauja redakcija pagal V-1994_

9+priedas+nesaliskumo_deklaracijos_forma (nauja redakcija pagal V-1994)

10+priedas+konfidencialumo_pasizadejimo_forma (nauja redakcija pagal V-1994)

11+priedas+išlaidų+tinkamumo+finansuoti+vertinimo+forma (nauja redakcija pagal V -1994)



Pakeitimai:

1.

                    Lietuvos Respublikos švietimo, mokslo ir sporto ministerija, Įsakymas
                
Nr. V-2316,
2021-12-29,
paskelbta TAR 2021-12-29, i. k. 2021-27504                
Dėl švietimo, mokslo ir sporto ministro 2021 m. sausio 26 d. įsakymo V-125 „Dėl Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašo patvirtinimo“ pakeitimo

2.

                    Lietuvos Respublikos švietimo, mokslo ir sporto ministerija, Įsakymas
                
Nr. V-1994,
2022-12-21,
paskelbta TAR 2022-12-21, i. k. 2022-26152                
Dėl švietimo, mokslo ir sporto ministro 2021 m. sausio 26 d. įsakymo V-125 „Dėl Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašo patvirtinimo“ pakeitimo

